|  |  |
| --- | --- |
| **Standardni obrazac sadržaja dokumenta za savjetovanje** | |
| Naziv nacrta zakona, drugog propisa ili akta | Standardni obrazac sadržaja dokumenta za savjetovanje o  Prijedlogu nacrta Uredbe o izmjenama i dopunama Uredbe o izradi i provedbi dokumenata Strategije upravljanja morskim okolišem i obalnim područjem |
| Stvaratelj dokumenta, tijelo koje provodi savjetovanje | Tijelo koje je nadležno za izradu nacrta i koje provodi savjetovanje  Ministarstvo zaštite okoliša i energetike |
| Svrha dokumenta | Informacije o relevantnim činjenicama savjetovanja  Predložene izmjene i dopune Uredbe o izradi i provedbi dokumenata Strategije upravljanja morskim okolišem i obalnim područjem temelje se na potrebi prijenosa novodonesenih EU propisa (Direktive Komisije 2017/845 i Odluke Komisije 2017/848) u nacionalno zakonodavstvo te provedbi Programa mjera zaštite i upravljanja morskim okolišem i obalnim područjem Republike Hrvatske (Narodne novine, broj 97/17). |
| Datum dokumenta | dd-mm-gggg  10. 09. 2018. |
| Verzija dokumenta | 1. |
| sažetak (po mogućnosti ne duži od jedne stranice)  Uredbom o izradi i provedbi dokumenata Strategije upravljanja morskim okolišem i obalnim područjem (Narodne Novine, br., 112/14, 39/17: u daljnjem tekstu Uredba) u nacionalno zakonodavstvo prenesena je Okvirna direktiva o morskoj strategiji, 2008/56/EZ (u daljem tekstu: ODMS), Odluka Komisije 2010/477/EU o kriterijima i metodološkim standardima o dobrom stanju morskog okoliša (u daljnjem tekstu: Odluka Komisije 2010/477/EU) te obveza izrade nacionalne strategije integralnog upravljanja obalnim područjem propisana Protokolom (Barcelonske konvencije) o integralnom upravljanju obalnim područjem Sredozemlja (Narodne novine, Međunarodni ugovori, br. 8/12).  S ciljem unaprjeđenja provedbe ODMS te postizanja jasnijeg, jednostavnijeg, sažetijeg, usklađenijeg i usporedivog niza kriterija i metodoloških standarda za dobro stanje okoliša (DSO) u okviru aktivnosti Zajedničke EU strategije za provedbu ODMS (EU CIS - Common Implementation Strategy for MSFD), a u koordinaciji EK od 2013. do 2017. proveden je postupak preispitivanja ODMS i Odluke Komisije 2010/477/EU. Postupak je rezultirao izradom izmjena i dopuna ODMS i nove Odluke Komisije:  - Direktiva Komisije (EU) 2017/845 od 17. svibnja 2017. o izmjeni Direktive 2008/56/EZ Europskog parlamenta i Vijeća u pogledu okvirnog popisa elemenata koje treba uzeti u obzir pri pripremi pomorskih strategija (dalje u tekstu Direktiva Komisije 2017/845)  - Odluka Komisije (EU) 2017/848 od 17. svibnja 2017. o utvrđivanju kriterija i metodoloških standarda za dobro stanje okoliša morskih voda, kao i specifikacija i standardiziranih metoda za praćenje i procjenu te o stavljanju izvan snage Odluke 2010/477/EU (dalje u tekstu: Odluka Komisije 2017/848)  Navedeni dokumenti usvojeni su u svibnju 2017. godine te su DČ u okviru svojih nacionalnih aktivnosti obvezne navedene dokumente do kraja 2018. g. transponirati u nacionalno zakonodavstvo i osigurati uvjete za njihovu odgovarajuću primjenu.  Prijedlogom nacrta Uredbe o izmjenama i dopunama Uredbe o izradi i provedbi dokumenata Strategije upravljanja morskim okolišem i obalnim područjem (u daljnjem tekstu: Prijedlog nacrta Uredbe), člancima 1., 3. i 4. u nacionalno zakonodavstvo transponiraju se obveze iz Direktive Komisije 2017/845 i Odluke Komisije 2017/848 na način da se:   * člankom 1. mijenja članak 2. Uredbe koji se odnosi na usklađenost uredbe s aktima EU, * člankom 3. mijenja se naslov Priloga II. dok se * člankom 4. Postojeći Prilog II. u potpunosti zamjenjuje novim Prilogom („Okvirni popis elemenata ekosustava, antropogenih pritisaka i ljudskih aktivnosti od značaja za morske vode“) propisanim Direktivom Komisije 2017/845.   Člankom 2. Prijedloga nacrta Uredbe mijenja se članak 10. postojeće Uredbe pojašnjavajući sastav i ulogu Koordinacijskog mehanizma za provedbu Strategije upravljanja morskim okolišem i obalnim područjem u skladu s mjerom 1.1.1. (Uspostaviti stalni koordinacijski mehanizam za učinkovito provođenje Strategije upravljanja morskim okolišem i obalnim područjem) iz Programa mjera zaštite i upravljanja morskim okolišem i obalnim područjem Republike Hrvatske usvojenim donošenjem Odluke od strane Vlade RH u rujnu 2017. (Narodne novine, br. 97/17). | |
| * opis teme, prijedloga ili problema o kojemu se provodi savjetovanje * Prijedlogom nacrta Uredbe nacionalno zakonodavstvo se planira uskladiti s EU propisima (Direktiva Komisije 2017/845 i Odluka Komisije 2017/848) donesenim 2017. g. što predstavlja obvezu svih EU Država članica koje imaju morske vode. Direktivom Komisije 2017/845 revidira se Prilog III. ODMS s ciljem boljeg povezivanja elemenata ekosustava i antropogenih pritisaka i utjecaja na morski okoliš s deskriptorima iz Priloga I. ODMS te novom Odlukom Komisije 2017/848 kojom se utvrđuju: kriteriji i metodološki standardi koje države trebaju primjenjivati prilikom utvrđivanja skupa karakteristika dobrog stanja okoliša i procjene njegovog postizanja, te specifikacije i standardizirane metode za praćenje i procjenu koje trebaju primjenjivati EU Države članice prilikom uspostave koordiniranih programa praćenja.   Očekuje se da će primjenom novih obveza rezultati implementacije drugog ciklusa ODMS biti koherentniji, mjerljiviji i s jasnijim prikazom stvarnog stanja morskog okoliša te napretka prema postizanju definiranih ciljeva.  Dodatno, Prijedlogom nacrta Uredbe nastoji se pojasniti sastav i djelovanje Koordinacijskog mehanizma uspostavljenog s ciljem izrade i provedbe Strategije. | |
| * svrha savjetovanja i, gdje je to prikladno, cilj koji bi se prijedlogom želio postići * Svrha savjetovanja je dobivanje osvrta, mišljenja i sugestija šire stručne javnosti o predloženim izmjenama i dopunama postojeće Uredbe o izradi i provedbi dokumenata Strategije upravljanja morskim okolišem i obalnim područjem. | |
| * metoda savjetovanja koja će se primijeniti (internetsko savjetovanje, javna rasprava/javni skup, fokus-grupe, savjetodavni sastanci i sl.) uz napomenu da će se po potrebi kombinirati različite metode * Internetsko savjetovanje i savjetovanje na razini Stručnog nacionalnog odbora za izvršenje zadaća uređenih Uredbom o izradi i provedbi dokumenata Strategije upravljanja morskim okolišem i obalnim područjem i izradu i provedbu Strategije (NN 112/14 i 39/17). | |
| * problemi o kojima se traže stajališta; gdje god je moguće, probleme treba iznijeti u obliku jasnih pitanja i/ili jasno razloženih opcija, a valjalo bi izbjegavati jednostavne „da/ne“ odgovore; poželjna je kombinacija otvorenih i zatvorenih pitanja, a potrebno je uvijek ostaviti mogućnost da se izrazi stajalište i o temama koje nisu izrijekom obuhvaćene ponuđenim pitanjima. * nije primjenjivo | |
| * objašnjenje eventualnih već donesenih odluka i pojašnjenje razloga za odabir pojedine opcije * nije primjenjivo | |
| * ako je relevantno, različiti izvori mišljenja i informacija te činjenični podaci s temeljitim popratnim referencama (npr. znanstvenika ili skupina korisnika) * nije primjenjivo | |
| * gdje je prikladno, objašnjenje o tome na koga bi prijedlog mogao utjecati i na koji način, uključujući procjenu odnosno izjavu o utjecaju koja se odnosi na vjerojatan utjecaj određenog prijedloga na određene sektore/ciljane skupine (primjerice, na bilo koju provedbenu ulogu ili predviđeno povećanje troškova) * Donošenje Uredbe nema financijskih učinaka za državu, jedinice lokalne i područne samouprave i za građane. Također, ista ne utječe na ovlasti ili djelokrug državnih tijela, regulatora, ustanova ili institucija. | |
| * gdje je prikladno, poziv dionicima da podastru svoje zamisli ili procjenu o načinu na koji će komentari i prijedlozi utjecati na organizacije civilnoga društva * nije primjenjivo | |
| * rok zaprimanja komentara i, gdje god je moguće, prijedlog rokova za ostatak procesa savjetovanja, uključujući izjavu o načinu na koji će biti pružena povratna informacija * rok zaprimanja je 30 dana od dana početka savjetovanja * povratna informacija će biti pružena objavom izvješća o provedenom savjetovanju | |
| * ime, adresa i, gdje god je moguće, broj telefona i e-mail adresa osobe kojoj se sudionici savjetovanja mogu obratiti za dodatne upite (koordinator savjetovanja) * Ivan Radić, ivan.radic@mzoe.hr | |
| * popis osoba/institucija ili sl. s kojima se provodi savjetovanje; u dokumentu bi se moglo također tražiti od konzultiranih stranaka da predlože organizaciju ili pojedince koji bi/s kojima bi valjalo obaviti savjetovanje * Popis nadležnih tijela za provedbu Uredbe o izradi i provedbi dokumenata Strategije upravljanja morskim okolišem i obalnim područjem (NN 112/14 i 39/17) koja su prepoznata u Prilogu VII Uredbe:   (1) Nadležno tijelo za provedbu Uredbe i koordinaciju svih aktivnosti propisanih Uredbom:  Ministarstvo zaštite okoliša i prirode.  (2) Tijela koja su nadležna provoditi Uredbu su:  I. ministarstva s upravnim područjima u okviru kojih će se provoditi Uredba:  1. Ministarstvo zaštite okoliša i prirode (zaštita okoliša i zaštita prirode),  2. Ministarstvo graditeljstva i prostornoga uređenja (prostorno uređenje),  3. Ministarstvo pomorstva, prometa i infrastrukture (pomorstvo, promet, infrastruktura),  4. Ministarstvo poljoprivrede (vodno gospodarstvo, ribarstvo, poljoprivreda, šumarstvo),  5. Ministarstvo gospodarstva (gospodarstvo),  6. Ministarstvo turizma (turizam),  7. Ministarstvo zdravlja (zdravstvo),  8. Ministarstvo regionalnoga razvoja i fondova Europske unije (regionalni razvoj),  9. Ministarstvo kulture (kultura),  10. Ministarstvo vanjskih i europskih poslova (vanjski i europski poslovi),  11. Ministarstvo znanosti, obrazovanja i sporta (znanost),  12. Ministarstvo obrane (Obalna straža).  II. Državni zavodi:  1. Hrvatski zavod za prostorni razvoj,  2. Državna geodetska uprava,  3. Državni hidrometeorološki zavod,  4. Državni zavod za radiološku i nuklearnu sigurnost,  5. Državni zavod za statistiku.  III. Pravne osobe s javnim ovlastima:  1. Državni zavod za zaštitu prirode,  2. Hrvatske vode,  3. Hrvatska agencija za okoliš i prirodu,  4. Hrvatski hidrografski institut, Split,  5. Program Ujedinjenih naroda za okoliš – Mediteranski akcijski plan, Centar za regionalne aktivnosti Programa prioritetnih akcija.  IV. Znanstvene institucije:  1. Institut za oceanografiju i ribarstvo, Split,  2. Institut »Ruđer Bošković«,  3. Institut za more i priobalje Sveučilišta u Dubrovniku,  4. Institut za turizam.  V. Zavodi za javno zdravstvo u jadranskom prostoru.  VI. Zavodi za prostorno uređenje u jadranskom prostoru. | |
| * zahtjev dionicima da objasne tko su i, gdje je relevantno, koga predstavljaju i koga su posebno dodatno konzultirali * nije primjenjivo | |
| * izjava da će zaprimljeni komentari biti javno dostupni, osim anonimnih, uvredljivih i irelevantnih komentara koji se neće objaviti * zaprimljeni komentari biti će javno dostupni i objavljeni, osim anonimnih, uvredljivih i komentara koji se ocjene kao irelevantni. | |
| * pojašnjenje eventualnih ograničenja koja bi mogla dovesti u pitanje potpunu primjenu Kodeksa * nije primjenjivo | |
| * poziv za dostavu povratnih informacija o samom procesu savjetovanja te prijedloga za poboljšanje savjetovanja u budućnosti * nije primjenjivo | |